

**Správa o činnosti pedagogického klubu**

|  |  |
| --- | --- |
| 1. Prioritná os
 | Vzdelávanie |
| 1. Špecifický cieľ
 | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ
 | **Základná škola Sama Cambela, Školská 14, 976 13 Slovenská Ľupča** |
| 1. Názov projektu
 | Zvýšenie kvality vzdelávania na ZŠ Sama Cambela v Slovenskej Ľupči |
| 1. Kód projektu ITMS2014+
 | 312011R070 |
| 1. Názov pedagogického klubu
 | **5.6.2. Pedagogický klub - čitateľské dielne s písomným výstupom** |
| 1. Dátum stretnutia pedagogického klubu
 | 02.06. 2020  |
| 1. Miesto stretnutia pedagogického klubu
 | ZŠ Sama Cambela, Slovenská Ľupča |
| 1. Meno koordinátora pedagogického klubu
 | Mgr. Marcela Kramcová |
| 1. Odkaz na webové sídlo zverejnenej správy
 | <http://www.zsslovlupca.edu.sk/> |

|  |
| --- |
| 1. **Manažérske zhrnutie:**

Audioknihou sa vo všeobecnosti rozumie všetko, čo obsahuje hovorené slovo. Existuje viac spôsobov realizácie audiokníh: „čítanie“, „dramatizované čítanie“ a „dramatizácia“. My sme sa v našich podmienkach rozhodli realizovať tú prvú, najjednoduchšiu formu – „čítanie“. Je čítaním, ktoré sa pridržiava literárnej predlohy a obsahuje do slova a do písmena to, čo obsahuje kniha papierová. Čítanie nie je zbytočne dramatizované, minimalizuje sa používanie zvukových efektov, hudobnej atmosféry alebo hudobných predelov. Takéto počúvanie najviac zodpovedá zážitku z vlastného čítania, a preto sme pre našu „audioknihu“ zvolili takúto formu spracovania. Výskumy potvrdzujú, že audioknihy dokážu váhavého a slabého čitateľa doviesť k čítaniu. Počúvanie nahrávok je vhodné najmä u žiakov mladšej vekovej kategórie, ktorí tak môžu získať správny model čítania. Aj pri čítaní platí, že sa učíme napodobňovaním a počúvaním nahrávok, rozvíjame fantáziu a schopnosť kvalitného vyjadrovania. Nahrávanie „audioknihy“ sme v rámci programu Čitateľských dielní zvolili z dvoch dôvodov – ako motiváciu pre mladších žiakov a zároveň spôsob zvyšovania úrovne čitateľských zručností starších žiakov.Kľúčové slová:Zvuková kniha, audiokniha, hlasné čítanie, čítanie na pokračovanie, rovesnícke čítanie |
| 1. **Hlavné body, témy stretnutia, zhrnutie priebehu stretnutia:**
2. V úvode stretnutia členovia klubu diskutovali o možnostiach prípravy a nahrávania zvukovej knihy, výbere autora a veku primeraného textu, nácviku prednesu žiakov, technických možnostiach realizácie v podmienkach našej školy v súčasnej situácii.
3. Audioknihu budú nahrávať žiaci 5. ročníka, ktorí v mesiaci jún navštevujú školu. Výber autora a textu závisí od cieľovej skupiny – v našom prípade to budú žiaci prvého stupňa. Ďalej audioknihy bez ošetrenia autorských práv možno nahrať až po uplynutí 70 rokov od smrti autora knižnej predlohy. S rešpektovaním tohto kritéria a vzhľadom na zameranie našej školy na regionálnu výchovu sme zvolili knihu spisovateľa a jazykovedca, ľupčianskeho rodáka (po ktorom je pomenovaná aj naša škola) – Sama Cambela. Z jeho zbierky rozprávok Panička v líščej koži, s ktorou už žiaci na hodinách regionálnej výchovy pracovali, sme vybrali dve primerane dlhé rozprávky – Janko Pipora a Tanec s čertmi. Žiaci si vyberú podľa svojho vkusu. Na vyučovaní pred nahrávaním sa žiaci oboznámia s textom, jeho interpretáciou, pripomenú si, ktoré zvukové vlastnosti reči treba uplatňovať pri hlasnom čítaní. „Audiokniha“ bude mať formu ozvučenej powerpointovej prezentácie. Na snímkach budú žiacke ilustrácie (ktoré sú tiež formou interpretácie a porozumenia textu) a na každú snímku sa nahrá príslušná časť textu – bez zvukových efektov, striedania postáv. Po každej snímke sa budú žiaci striedať.
4. V ďalšej časti stretnutia sa členovia klubu venovali štúdiu internetových zdrojov o audioknihách, ich histórii, ich význame pre rozvoj čitateľskej gramotnosti:

<http://www.ctenarska-gramotnost.cz/ctenarska-gramotnost/audioknihy><http://klarasmolikova.cz/clanek/jak-vznika-audiokniha><https://www.publixing.com/ako-vznika-audiokniha-1-2/>Zo štúdia zdrojov vyplynulo, že audioknihy sú užitočnou pomôckou pre žiakov, ktorí majú problémy s čítaním. Títo žiaci čerpajú z počúvania novú slovnú zásobu, s ktorou by sa inak v bežnom živote nemuseli stretnúť. Dyslektici alebo žiaci, ktorí neradi čítajú, tak môžu čítať inou alternatívnou cestou. Ak je po počúvaní k dispozícii aktivita, ktorá zisťuje porozumenie textu, môžu učitelia úroveň porozumenia zlepšovať za pomoci audionahrávky. Počúvanie audioknihy nie je len zvukové sprostredkovanie textu, ale aj o vytváraní atmosféry, ktorú si čitateľ zapamätá. Nemalo by však úplne nahradiť hlasné predčítanie dospelých deťom. Nevýhodou audionahrávky je to, že osoba, ktorá číta text, vkladá do čítania svoje chápanie textu, čím ovplyvňuje poslucháčovu interpretáciu tohto textu. |
| 1. **Závery a odporúčania:**

Aktivita bude realizovaná v rámci vyučovania žiakov 5. ročníka v mesiaci jún. Žiaci vyberú text, oboznámia sa s ním, pripravia ilustrácie, nahrajú zvukový záznam. Výsledok budú prezentovať on-line formou spolužiakom prvého stupňa. V budúcich školských rokoch bude slúžiť na voľnočasové aktivity v školskom klube, prípadne hodiny slovenského jazyka. „Audiokniha“ bude doplnená aktivitami sledujúcimi úroveň porozumenia počúvaného textu, ktoré členovia klubu vytvoria po realizácii nahrávky. |

|  |  |
| --- | --- |
| 1. Vypracoval (meno, priezvisko)
 | PhDr. Jana Jamrišková |
| 1. Dátum
 | 02.06. 2020 |
| 1. Podpis
 | ............................ |
| 1. Schválil (meno, priezvisko)
 | ............................ |
| 1. Dátum
 | ............................ |
| 1. Podpis
 | ............................ |

**Príloha:**

Prezenčná listina zo stretnutia pedagogického klubu

Príloha správy o činnosti pedagogického klubu 

|  |  |
| --- | --- |
| Prioritná os: | Vzdelávanie |
| Špecifický cieľ: | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| Prijímateľ: | Základná škola Sama Cambela, Školská 14, 976 13 Slovenská Ľupča |
| Názov projektu: | Zvýšenie kvality vzdelávania na ZŠ Sama Cambela v Slovenskej Ľupči |
| Kód ITMS projektu: | 312011R070 |
| Názov pedagogického klubu: | **5.6.2. Pedagogický klub - čitateľské dielne s písomným výstupom** |

# PREZENČNÁ LISTINA

Miesto konania stretnutia: ZŠ Sama Cambela

Dátum konania stretnutia: .....02.06. 2020 ........

Trvanie stretnutia: ...09, 00 – 12,00 hod......

Zoznam účastníkov/členov pedagogického klubu:

|  |  |  |  |
| --- | --- | --- | --- |
| č. | Meno a priezvisko | Podpis | Inštitúcia |
| 1. | Mgr. Marcel Hlaváč |  | ZŠ Sama Cambela |
| 2. | PhDr. Jana Jamrišková |  | ZŠ Sama Cambela |
| 3. | Mgr. Marcela Kramcová |  | ZŠ Sama Cambela |

Meno prizvaných odborníkov/iných účastníkov, ktorí nie sú členmi pedagogického klubu a podpis/y:

|  |  |  |  |
| --- | --- | --- | --- |
| č. | Meno a priezvisko | Podpis | Inštitúcia |
|  |  |  |  |
|  |  |  |  |
|  |  |  |  |